Øyvind Sauvik

**Øyvind Sauvik** (født 1976), kjent under artistnavnene **Vincent Vagabond** og **vinni**, er en norsk musiker og er den ene halvdelen av hiphop-duoen Paperboys sammen med DJ Ole Alexander «Pope Dawg» Halstensgård.

## Musikalsk virke
Han var med på å starte Paperboys sammen med rapperen Jarle «J.J.» Hollerud på 1990-tallet. De to traff hverandre i 1989 i Tanzania, hvor foreldrene deres drev med hjelpearbeid. Sammen har de holdt på med ulike hiphop-prosjekter der og etter hvert hjemme i Oslo. På slutten av 1990-tallet begynte de å opptre som Paperboys og i 2001 kom deres første singel «Moving Up»/«It's Paper». I 2002 ga de ut sitt første album, *No Cure For Life,* som de fikk Spellemannsprisen 2002 for i klassen hiphop. Etter debutalbumet forlot «J.J.» gruppen, og «Pope Dawg» ble med som nytt medlem av duoen. Under Alarmprisen 2004 vant de i klassen «Årets video» for videoen til singelen «Hey Man». For det tredje albumet *[[When Worlds Collide]]* vant de Spellemannprisen 2005 i klassen hiphop/R'n'B og Alarmprisen 2006 i klassen hiphop/rap. Paperboys hadde per 2018 gitt ut seks musikkalbum og to samlealbum.

I 2010 gikk Vinni solo under navnet Vinni and the Vagabonds med albumet *[[Happily Lost]]*. Han ble nominert til Spellemannprisen 2012 i klassen årets hit for sin versjon av Halvdan Sivertsens «Sommerfuggel i vinterland», fra TV-2 serien *[[Hver gang vi møtes]]*.

I 2012 kom singlene «Stjernestøv» og «Ikke sant», etterfulgt av «Se deg aldri tilbake» i 2013 og «Nabolaget» i 2014. Han ble nominert til Spellemannprisen 2022 i klassen årets låt for «glorie».

29. oktober 2021 slapp han singel «øyvind's skyld» og annonserte at han jobber med et nytt soloalbum med tittelen *Tanker blir ting*.

Har bidratt som låtskriver for Alan Walker og var en av flere som var med å vinne Musikkforleggerprisen 2019 i kategorien årets verk, populærmusikk for «Ignite» utgitt av Alan Walker, K-391, Julie Bergan og Seungri. Han har også vært mednominert i samme klasse i 2020 for «On my way» med Alan Walker, Sabrina Carpenter og Farruko, i 2021 for «Heading Home» med Alan Walker og Ruben og i 2022 for «Sorry» med Alan Walker og Isák.

## TV-opptredener
Sauvik har deltatt i ulike TV-program fra 2008, som *[[Det store korslaget]]* og *[[Hver gang vi møtes]]* på TV 2 og *[[Zebra Grand Prix]]* på TV 2 Zebra. 

Han fremførte «Sommerfuggel i vinterland» sammen med Halvdan Sivertsen under Minnemarkeringen i Oslo 22. juli 2012.

I 2016 var Sauvik dommer i *[[Idol (TV-program)|Idol]]*. I 2020 vant han sesong 1 av realitykonkurransen *[[Kompani Lauritzen]]* på TV 2. I 2021 deltok han i TV2s reality-konkurranse *[[Skal vi danse (sesong 17)|Skal vi danse]]*. 

## Selvbiografi
I 2021 ga Sauvik ut selvbiografien *Verden ifølge Vinni*.

## Diskografi

### Vinni
**Album:**
* *[[Happily Lost]]* (2010) 
*  *[[Oppvåkningen (album)|Oppvåkningen]]* (2012)

**Singler:**
*  «Medisin» (2011)
*  «Sommerfuggel i vinterland» (2012)
*  «Se deg aldri tilbake» (2013)
*  «Nabolaget» (2014)
*  «Levende Lys» (2017)
*  «øyvind's skyld» (2021)
*  «glorie» (2021)
*  «tinnsoldater» (2022)

### Paperboys
**Album / EP:**
*  *[[No Cure for Life]]* (2002)
*  *[[The Great Escape (Paperboys-album)|The Great Escape]]* (2003)
*  *[[When Worlds Collide]]* (2005)
*  *[[The Oslo Agreement]]* (2009)
*  *[[Be Like Water]]* (2016)

**Singler:**
*  *«Go Ahead»* (2016)

**Samlinger:**
*  *[[So Far – So Good]]* (2006)
*  *[[So Far So Good - Songs And Singles - Part 2]]* (2012)

## Referanser


## Eksterne lenker
* 
* 
* 
*